**Κόνιτσα 29/10/2019**

**ΔΕΛΤΙΟ ΤΥΠΟΥ**

**Δήμος Κόνιτσας: Εκδηλώσεις για την επέτειο της 28ης Οκτωβρίου 1940.**

Με τη μαθητική και στρατιωτική παρέλαση και με παραδοσιακούς χορούς από τους μαθητές όλων των βαθμίδων εκπαίδευσης ολοκληρώθηκαν στην Κόνιτσα οι εκδηλώσεις τιμής και μνήμης για την εθνική επέτειο της 28ης Οκτωβρίου 1940, αφού προηγήθηκαν Θεία Λειτουργία χοροστατούντος του Σεβασμιωτάτου Μητροπολίτου Δρυϊνουπόλεως Πωγωνιανής και Κονίτσης κ.κ. Ανδρέα, Δοξολογία, Επιμνημόσυνη Δέηση στον Ιερό Ναό του Αγίου Κοσμά του Αιτωλού, κατάθεση στεφάνων στο μνημείο Ηρώων και ομιλία από τον Διευθυντή του Β’ Δημοτικού Σχολείου στην αίθουσα τελετών του Δημαρχείου.

Την Κυβέρνηση εκπροσώπησε στις εκδηλώσεις η Γενική Γραμματέας Πρωτοβάθμιας, Δευτεροβάθμιας Εκπαίδευσης και Ειδικής Αγωγής κα Αναστασία Γκίκα και τη Βουλή των Ελλήνων ο Βουλευτής Νομού Ιωαννίνων κ. Σταύρος Καλογιάννης. Επίσης, παρέστησαν ο Διευθυντής Περιφερειακής Εκπαίδευσης Ηπείρου, Εκπρόσωπος της Περιφέρειας Ηπείρου, Αντιδήμαρχοι και Δημοτικοί Σύμβουλοι, Εκπρόσωποι στρατιωτικών, αστυνομικών και τοπικών αρχών και πλήθος κόσμου.

Ο Δήμος Κόνιτσας ευχαριστεί όλους τους μετέχοντες στο τριήμερο των εκδηλώσεων της εθνικής επετείου του ΄40.

Από το Γραφείο Δημάρχου